10. - การควบคุมภายใน

คณะกรรมการตรวจสอบได้แต่งตั้งผู้ตรวจสอบภายใน ให้ทำการตรวจสอบภายในในด้านต่าง ๆ
ขององค์กร สรุปได้ว่า บริษัทฯ ได้มีการจัด

1.  เป้าหมายการดำเนินธุรกิจที่ชัดเจนและวัดผลได้

2.  โครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ

3.  ระบบ / ระเบียบปฏิบัติงานในด้านต่าง ๆ อย่างเป็นระบบและรัดกุม อาทิ ทรัพยากรมนุษย์และ

  ธุรการ , บัญชี และการเงิน, การจัดซื้อ . การขายและการตลาด, งบประมาณ
  และสารสนเทศ เป็นต้น

4.  กำหนดหน้าที่และขอบเขตอำนาจของผู้บริหารแต่ละระดับ ในแต่ละสายงานอย่างชัดเจน

5.  การดำเนินงานของบริษัทฯ เป็นไปตามที่กฎหมายกำหนด

6.  วางนโยบายบัญชีตามหลักการบัญชีที่รับรองทั่วไป

7.  ให้มีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ, ผู้บริหาร
    และ

  ผู้ที่เกี่ยวข้องกับบุคคลดังกล่าว

ผู้สอบบัญชีของบริษัทฯ คือ บริษัท สำนักงาน เอินส์ท แอนด์ ยัง จำกัด ซึ่งเป็นผู้ตรวจสอบงบการเงิน
ประจำปี 2546
ไม่พบข้อบกพร่องที่เป็นสาระสำคัญของระบบการควบคุมภายในด้านบัญชีที่มีผลกระทบอย่างเป็นสาระสำคัญ

นอกจากการประเมินดังกล่าวแล้ว
คณะกรรมการตรวจสอบของบริษัทยังเป็นผู้ดูแลตรวจสอบความเพียงพอและความเหมาะสมของระบบการควบคุมภายในของบริษัท
ตลอดจนติดตามดูแลการดำเนินงานของบริษัท
โดยคณะกรรมการตรวจสอบดังกล่าวจะมีความอิสระในการดำเนินงาน ดังนั้น
จากการที่คณะกรรมการตรวจสอบได้เข้าตรวจสอบในส่วนงานต่างๆ ของบริษัทระหว่างปีที่ผ่านมา
ได้แสดงความคิดเห็นโดยสรุป ดังนี้

รายงานคณะกรรมการตรวจสอบประจำปี 2547

เรียน ท่านผู้ถือหุ้น

คณะกรรมการบริษัท ไทยเรยอน จำกัด (มหาชน) แต่งตั้งคณะกรรมการตรวจสอบชุดปัจจุบันเมื่อวันที่
29 มกราคม 2545 จากกรรมการอิสระจำนวน 3 ท่านที่มีความรู้ ความเชี่ยวชาญ
และประสบการณ์โดยเฉพาะด้านการเงินและบัญชี ตลอดจนความรู้เกี่ยวกับการบริหารจัดการ
ประกอบด้วยนายไซยัม ซุนเดอร์ มาฮันซาเรีย เป็นประธานกรรมการตรวจสอบ นายวินัย สัจเดว
และนายรามาคานท์ ราธิ เป็นกรรมการตรวจสอบ กรรมการตรวจสอบแต่ละท่านไม่ได้เป็นผู้บริหาร
เจ้าหน้าที่ พนักงาน หรือที่ปรึกษาใด ๆ ในบริษัท มีขอบเขตการปฏิบัติหน้าที่
และความรับผิดชอบเป็นไปตามกฎบัตรว่าด้วยคณะกรรมการตรวจสอบ พ.ศ. 2542

ในรอบปี 2547 คณะกรรมการตรวจสอบได้ปฏิบัติหน้าที่
ตลอดจนกำกับดูแลกิจการตามกฎบัตรของคณะกรรมการตรวจสอบ
มีการประชุมคณะกรรมการรวมทั้งสิ้น 5 ครั้ง
โดยระเบียบวาระการประชุมสามารถสรุปสาระสำคัญได้ดังต่อไปนี้

1. สอบทานให้มีรายงานทางการเงินรายไตรมาสและรายปีอย่างถูกต้องและเพียงพอ

  2. สอบทานให้บริษัทปฏิบัติตามกฎระเบียบของสำนักงานคณะกรรมการกำกับหลักทรัพย์และตลาด

  หลักทรัพย์แห่งประเทศไทย ประกาศและข้อกำหนดของตลาดหลักทรัพย์แห่งประเทศไทย
  ตลอดจนกฎหมายอื่นที่เกี่ยวข้องกับธุรกิจของบริษัท

  3. สอบทานรายการที่เกี่ยวโยงกันให้มีความถูกต้องครบถ้วน
  โดยคณะกรรมการตรวจสอบและผู้สอบบัญชีมีความเห็นว่ารายการดังกล่าวเป็นรายการปกติทางธุรกิจและนโยบายราคายุติธรรมเทียบกับราคาตลาดทั่วไป

  4. ดำเนินการและสอบทานให้บริษัทมีระบบการควบคุมภายใน
  การปฏิบัติตามกฎหมายที่เหมาะสมและมีประสิทธิผล ตลอดจนประสานงานกับผู้สอบบัญชี

  5. พิจารณาและเสนอแต่งตั้งให้บริษัท สำนักงานเอินส์ท แอนด์ ยัง จำกัด
  เป็นผู้สอบบัญชีของบริษัท

  รวมทั้งพิจารณาเสนอค่าตอบแทน โดย ค่าตอบแทนรวมของผู้สอบบัญชีในปี 2546 สูงกว่าปี 2545

  คิดเป็นอัตราร้อยละ 4

6. พิจารณาความเสี่ยงที่สำคัญของการประกอบธุรกิจและความเสี่ยงทางการเงิน
และมาตรการเพื่อลด

  ความเสี่ยงนั้น

7. ประธานกรรมการ และกรรมการตรวจสอบ ได้เข้าร่วมประชุมใหญ่สามัญผู้ถือหุ้นประจำปี 2546

  เมื่อวันที่ 21 มกราคม 2547

8. สนับสนุนการกำกับดูแลกิจการที่ดี โดยกรรมการ 2 คนซึ่งรวมกรรมการตรวจสอบ และกรรมการ

  ผู้จัดการของบริษัท ได้เข้ารับการอบรมหลักสูตร (DCP)
  กับทางสมาคมส่งเสริมสถาบันกรรมการบริษัทไทย (IOD)

คณะกรรมการตรวจสอบได้รายงานผลการประชุมทุกครั้ง ให้คณะกรรมการบริษัททราบเป็นประจำ
และอย่างต่อเนื่อง

ทั้งนี้ ขอรายงานสรุปการกำกับดูแลกิจการของคณะกรรมการว่าในปี 2547
ได้ปฏิบัติงานที่ได้รับมอบหมาย

รอบคอบ ด้วยความรู้ความสามารถ และเป็นอิสระ ตลอดจนได้ให้ความเห็นต่าง ๆ แก่ทุกฝ่ายอย่างตรงไปตรงมา เพื่อประโยชน์ต่อผู้ถือหุ้น และผู้มีส่วนได้เสียอย่างเหมาะสมแล้ว

(นายไซยัม ซุนเดอร์ มาฮันซาเรีย)

ประธานกรรมการตรวจสอบ

29 พฤศจิกายน 2547